ભૂત કેટલી વસ્તુઓથી ડરે ? તેની લિસ્ટ આપનારા બ્રામ હતા. લસણથી, ક્રોસથી, લોખંડથી, આવી અગણિત વસ્તુઓ તેમણે ડ્રેક્યુલામાં લખી છે. જેનો ઉપયોગ ભવિષ્યમાં શૂ…. કોઈ હૈ ! જેવી હિન્દીની માસ માટેની હોરર સિરીયલ અને ખૌફ, આહટમાં આપણે ઉજાગરા કરી જોઈ ચૂક્યા છીએ. હકિકતે 1456થી 1462માં એકહથ્થુ સરમુખત્યાર રાજ કરનારા વેલેડ ધ લેમ્પરે 40,000થી વધારે લોકોને મૌતને ઘાટ ઉતારી દીધા હતા. જેના પિતા પણ તેના જેવા જ હતા. એટલે બાપ એવા બેટા અને વડ એવા ટેટાની કહેવત મુજબ દિકરો પણ આવો જ થયો. તેના પિતાને બધા ડ્રેક્યુલ બોલાવતા અને રાજ્યમાં અરાજકતા ખૂનની નદીઓ વહેતી કરનારા આ પ્રિન્સને ડ્રેક્યુલા. પણ બુરાઈનો અંત થાય છે, તેમ એક વિદેશી રાજાના હાથે તેની સેના પરાસ્ત થઈ ગઈ. તે બચવા માટે પહાડી પર આવેલા પોતાના કિલ્લામાં નાસીપાસ થઈ ગયો. થોડા સમય પછી ત્યાંથી તેની ગરદન કપાયેલી લાશ મળી આવી. અને પછીથી તે ભૂત બન્યો તેવુ લોકો માને છે.